Diskusjon:Alexandre Dumas

message: Jeg merket meg at bibliotekaren Morten Haugen hadde en anmerkning, og som jeg har forsøkt etterspore. De røde lenkene er selvsagt et problem, blant fordi vi er veldig engelsk-amerikanske, og har lite om franske forhold, særlig geografi. Jeg har lagt til et lengre avsnitt/kapittel om utgivelsene om «De tre musketerer», foruten også et snitt av de ulike filmatiseringen av disse. Dumas var/er ingen tungvekter, og jeg trodde egentlig ikke at innholdsanalyser ville være så fruktbare, derimot tok jeg med omtaler av Dumas' som spenningsforfattere og den som dannet grunnlaget for den moderne føljetongen, videreført av Jules Verne. Jeg har sjekket "Verdens litteraturhistorie", Edvard Beyer, bind 8, Oslo 1972, og det er ikke mye av innholdsomtale og innholdsanalyser der heller. Mye mindre enn i vår artikkel her faktisk. Dumas skrev hundrevis av bøker og en oppramsing av alle disse (altså alle titlene) synes også noe sært, derimot ser jeg verdien av å nevne et utvalg av de som enten har vært utgitt på norsk og/eller som fortsatt er mulig å skaffe på norsk, enten i bokhandelen eller på biblioteket. Har kan kanskje Morten med sin profesjon være til hjelp? --Finn Bjørklid 27. aug 2005 kl.11:51 (UTC)
replies: text: Jeg synes du har gjort en veldig god jobb. En oppramsing av alle verkene er selvsagt hensiktsmessig, men å putte den inn i denne artikkelen vil ikke være det. Jeg foreslår å lage en liste, for eksempel Liste over Alexandre Dumas' utgitte verk, og så å ha et utdrag over de mest kjente/viktigiste bøkene i denne artikkelen. Jon Harald Søby 27. aug 2005 kl.12:26 (UTC)
replies: text: :Jeg har listet opp de bøker som er mulig å anskaffe i en bokhandel, med Haugen Bok som kilde, men det utelater selvsagt en del bøker som er også er kjente, f.eks. "Mannen med jernmasken". Det kunne være mulig å nevne de som er ute av trykk, men fortsatt tilgjengelig på et bibliotek, men finnes det en gode kilde for nettsøk her? Er det noe som heter BibSys som gjør arbeidet? En egen side med den komplette listen er selvsagt mulig, skjønt jeg skremmes av tanken på arbeidet. Har vi tilsvarende sider på norsk Wikipedia? Når jeg sjekker boklisten på den franske og den engelske Dumas-sidene i Wikipedia synes de forvirrende og tildeles ikke sammenlignbare. Kort sagt, faglig bibliotekar-hjelp her vil være ønskelig. Det er forøvrig eksterne lenker til hans bibliografi. En annen ting, et bilde av de tre musketerer ville ha passet fint inn. Noen som vet om en kilde som man kan skaffe et fra? Film? --Finn Bjørklid 28. aug 2005 kl.00:33 (UTC)
replies: text: ::Jeg har nettopp laget Greven av Monte Cristo ferdig, og kan godt ta 10 minutter for å se om jeg kan lage et Dumas på norsk-avsnitt. Databasen SAMBOK  - Norsk Samkatalog for bøker  er bedre til slikt enn BibSys er. (Tror heller ikke en fullstendig liste over bøkene har noen vesentlig merverdi, den kan vi overlate til engelsk eller fransk Wikipedia.) Og selv om det aldri så mye trigger min forfengelighet, så er jeg kanskje litt usikker på om det er relevant å lenke til min artikkel på barnebokkritikk.no. Artikkelen forsøker å si noe typisk om fem bøker i én serie, og Greven er den minst typiske av de fem. Morten Haugen 5. sep 2005 kl.17:17 (UTC)
replies: text: :::Morten, beklager at jeg har glemt å svare. Veldig bra arbeid fra din side. Lenking til din artikkel, det var ikke bare for å smigre deg (skjønt smiger har en verdi i seg selv), men mest for at jeg liker å spre lenkene med tanke på språk. Å bare lenke til engelske nettsteder er litt trist syens jeg. Men hvis vi har noe annet som er mer dekkende er jeg absolutt åpen for å se på det i steden. --Finn Bjørklid 9. des 2005 kl.11:46 (UTC)
Det blir brukt utrykker "han var kvart neger" i denne artikkelen. Er det nødvendig? Kan det ikke heller stå f.eks. "farmoren var afroamerikansk slave". Eller som det står lenger nede "en sort slave"?

text: Jo, det er godt forslag. Jeg skal rette det. --Finn Bjørklid 5. des 2005 kl.09:18 (UTC)

message: Jeg må si meg uenig i den karakteristikken.
Hovedgrunnen til det, er det det bare nevnes i en bisetning at Dumas ikke var en forfatter i moderne/romantisk forstand (altså hverken i sin egen tids eller vår), det vil si en individuell skaper av litteratur. Han var en «bokprodusent», som overlot det praktiske skrivearbeidet til andre etter at han selv hadde skissert handlingen. Selv om dette altså nevnes sånn rent i forbifarten, forutsettes det gjennom hele artikkelen ellers at personen Dumas skrev fortellingene – i den grad at man har blandet liv og forfatterskap på en måte ingen seriøse litteraturkritikere har gjort de siste 30 årene.
Annetsteds har jeg forsøkt å hevde at «Alexandre Dumas» kan betraktes som et kollektivt psevdonym for en gruppe anonyme forfattere – se det gjerne som en parallell til Walt Disney. En av dem er riktignok i noen nyere litteraturhistorier kreditert som medforforfatter av kjente «Dumas»-fortellinger.
Auguste Maquet, som i artikkelen er nevnt som den viktigste av Dumas «assistenter», blir faktisk i nyere litteraturhistorier kreditert som medforfatter til flere av Dumas' kjente bøker. Enkelte forfattere skriver om «forfatterteamet Dums & Maquet».
Jeg synes også at deler av denne artikkelen er pinlig lik enkelte andre web-presentasjoner av Dumas jeg har sett. Burde ikke en viss originalitet kreves om en artikkel skal defineres som «utmerket»?
T.B.Hansen 30. jun 2006 kl.14:57 (UTC)
thread_title:  En «utmerket» artikkel? 

message: Innledningen er litt lang, fint om noen tar jobben med å flytte stoff til avsnittene nedenfor etc. --Erik den yngre (diskusjon) 20. sep. 2014 kl. 14:44 (CEST)
thread_title:  Innledningen 

message: Jeg har nettopp endret 1 ekstern(e) lenke(r) i artikkelen Alexandre Dumas. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20080906154324/http://pages.infinit.net/minos1er/negritude.htm til http://pages.infinit.net/minos1er/negritude.htm
Med hilsen—InternetArchiveBot (Rapporter feil) 9. jul. 2017 kl. 04:06 (CEST)
thread_title:  Endret eksterne lenker 

message: Jeg har nettopp endret 2 ekstern(e) lenke(r) i artikkelen Alexandre Dumas. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*Rettet formatering/bruk for http://pages.infinit.net/minos1er/negritude.htm
*La til arkivet https://web.archive.org/web/20050802104143/http://www.barnebokkritikk.no/modules.php?name=News&file=article&sid=19 til http://www.barnebokkritikk.no/modules.php?name=News&file=article&sid=19
Med hilsen—InternetArchiveBot (Rapporter feil) 18. jul. 2017 kl. 07:49 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Alexandre Dumas. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20050802080828/http://www.cadytech.com/dumas/ til http://www.cadytech.com/dumas
Med hilsen—InternetArchiveBot (Rapporter feil) 3. jun. 2021 kl. 00:48 (CEST)
thread_title:  Endret eksterne lenker